תקנות התעבורה (הפעלת מצלמות בידי רשות אוכפת לשם תיעוד שימוש שלא כדין בנתיב תחבורה ציבורית)

{{ח:התחלה}}
{{ח:כותרת|תקנות התעבורה (הפעלת מצלמות בידי רשות אוכפת לשם תיעוד שימוש שלא כדין בנתיב תחבורה ציבורית), התשע״ז–2016}}

{{ח:פתיח-התחלה}}
{{ח:תיבה|ק״ת תשע״ז, 2|תקנות התעבורה (הפעלת מצלמות בידי רשות מקומית לשם תיעוד שימוש שלא כדין בנתיב תחבורה ציבורית)|https://olaw.org.il/takanot/takanot-7718.pdf}}; {{ח:תיבה|תשפ״ג, 2382|תיקון|https://olaw.org.il/takanot/takanot-10751.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת התעבורה#סעיף 27א1|סעיף 27א1(יד)}} {{ח:חיצוני|פקודת התעבורה|לפקודת התעבורה}} (להלן – הפקודה), ובאישור ועדת הכלכלה של הכנסת, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ג}}
{{ח:ת}} בתקנות אלה –
{{ח:ת|סוג=הגדרה}} ”אחראי“ – אחד מאלה, לפי העניין:
{{ח:תתת|(1)}} במשרד התחבורה והבטיחות בדרכים – כמשמעותו {{ח:חיצוני|פקודת התעבורה#סעיף 61ח|בסעיף 61ח(5) לפקודה}};
{{ח:תתת|(2)}} ברשות מקומית – כמשמעותו {{ח:חיצוני|פקודת התעבורה#סעיף 27א1|בסעיף 27א1(ח) לפקודה}}, ובלבד שלגבי מי שהוסמך לפי {{ח:חיצוני|פקודת התעבורה#סעיף 27א1|הסעיף האמור}}, יהיה כפוף ישירות למנהל הכללי או למקבילו כאמור, או לנושא משרה בכירה אחר הכפוף לו ישירות;
{{ח:ת|סוג=הגדרה}} ”מאגר הצילומים“ – מאגר המוחזק בידי רשות אוכפת והכולל צילומים שצולמו בידי מצלמה לפי תקנות אלה והועברו למאגר לפי {{ח:פנימי|סעיף 6|תקנה 6}};
{{ח:ת|סוג=הגדרה}} ”מאגר רשות הרישוי“ – מאגר נתוני כלי רכב ובעליהם, שמנהלת רשות הרישוי;
{{ח:ת|סוג=הגדרה}} ”מפקח“ – עובד הרשות המקומית שהוסמך כאמור {{ח:חיצוני|פקודת התעבורה#סעיף 27א1|בסעיף 27א1(ב) לפקודה}}, או עובד משרד התחבורה והבטיחות בדרכים שהוסמך למפקח כאמור {{ח:חיצוני|פקודת התעבורה#סעיף 61ז|בסעיף 61ז לפקודה}}, לפי העניין;
{{ח:ת|סוג=הגדרה}} ”מצלמה ניידת“ – מצלמה המותקנת על גבי רכב ומופעלת בעת נסיעתו;
{{ח:ת|סוג=הגדרה}} ”נתיב תחבורה ציבורית“ – כהגדרתו {{ח:חיצוני|פקודת התעבורה#סעיף 27א1|בסעיף 27א1(טו) לפקודה}};
{{ח:ת|סוג=הגדרה}} ”רשות אוכפת“ – רשות מקומית או משרד התחבורה והבטיחות בדרכים, לפי העניין;
{{ח:ת|סוג=הגדרה}} ”עבירה“ – עבירה לפי {{ח:חיצוני|פקודת התעבורה#תוספת 11 פרט 1|פרט 1 לתוספת האחת עשרה לפקודה}};
{{ח:ת|סוג=הגדרה}} ”פקח של רשות מקומית“ – {{ח:הערה|(נמחקה).}}

{{ח:סעיף|2|הצבת מצלמה נייחת|תיקון: תשפ״ג}}
{{ח:תת|(א)}} אישרה מליאת מועצה של רשות מקומית את הפעלת סמכויות הרשות המקומית לפי {{ח:חיצוני|פקודת התעבורה#סעיף 27א1|סעיף 27א1(יב) לפקודה}} או הוסמך מפקח לפי {{ח:חיצוני|פקודת התעבורה#סעיף 61ז|סעיף 61ז לפקודה}}, והכין האחראי נוהל אבטחת מידע לפי {{ח:פנימי|סעיף 11|תקנה 11}}, רשאי האחראי לאשר הצבת מצלמה לפי תקנות אלה לשם תיעוד ביצוע עבירה, ובלבד שווידא תחילה שמתקיימים כל אלה:
{{ח:תתת|(1)}} המצלמה תוצב בסמוך לנתיב תחבורה ציבורית;
{{ח:תתת|(2)}} המצלמה תמוקם ותכוון כך שזווית הצילום שלה תכסה, ככל הניתן, רק את חלק הדרך הנחוץ לשם תיעוד ביצוע העבירה, כנדרש על פי {{ח:חיצוני|פקודת התעבורה#סעיף 27א1|סעיף 27א1(ד) לפקודה}};
{{ח:תתת|(3)}} הרשות האוכפת פרסמה לציבור מראש, באתר האינטרנט שלה או בדרך אחרת, את הכוונה להציב מצלמות לאורך נתיבי התחבורה הציבורית שבתחומי הרשות, באופן המאפשר קבלת הערות הציבור בנוגע לקיומם של מקומות בסביבת הנתיבים כאמור בפסקה (4);
{{ח:תתת|(4)}} למיטב ידיעת האחראי, בין השאר בשים לב להערות הציבור כאמור בפסקה (3), אם התקבלו, השטח שעתיד להיות מצולם אינו כולל מקומות אשר תיעודם לפי תקנות אלה עשוי להעיד באופן ממשי על מצבו הרפואי של אדם או צנעת אישותו, ואולם רשאי האחראי לאשר הצבת מצלמה במיקום מסוים אף אם השטח כולל מקומות כאמור, אם סבר כי הדבר הכרחי לשם תיעוד ביצוע עבירה באותו חלק של נתיב התחבורה הציבורית, וינקוט ככל האפשר אמצעים לצמצום הפגיעה;
{{ח:תתת|(5)}} מספרן הכולל של מצלמות שהוצבו לפי תקנות אלה בסמוך לאותו נתיב תחבורה ציבורית אינו עולה על המספר המזערי הנחוץ לדעת האחראי לשם אכיפת העבירה.
{{ח:תת|(ב)}} אישור אחראי לפי תקנת משנה (א) יינתן בכתב בנוגע להצבת כל מצלמה במיקום מסוים.
{{ח:תת|(ג)}} לא תוצב מצלמה לפי תקנות אלה אלא אם כן ניתן אישור להצבתה כאמור בתקנה זו.

{{ח:סעיף|3|יידוע הציבור על הצילום|תיקון: תשפ״ג}}
{{ח:תת|(א)}} בעת הצבת מצלמה כאמור {{ח:פנימי|סעיף 2|בתקנה 2}}, תציב הרשות האוכפת את התמרור המיועד לסימון מצלמה למטרות אכיפה בסמוך לנתיב הנסיעה, לרבות לפני הכניסה לנתיב הנסיעה, באופן שיבהיר לציבור הנהגים הנוסעים בנתיב, כי נתיב הנסיעה עשוי להיות מצולם לשם תיעוד ביצוע עבירה.
{{ח:תת|(ב)}} רשות אוכפת תפרסם באתר האינטרנט שלה רשימה של נתיבי התחבורה הציבורית שבתחומה.

{{ח:סעיף|4|הפעלת מצלמה נייחת|תיקון: תשפ״ג}}
{{ח:ת}} הוצבה מצלמה לפי {{ח:פנימי|סעיף 2|תקנה 2}}, רשאית הרשות האוכפת להפעילה לשם תיעוד ביצוע עבירה רק בשעות שבהן מוגדר נתיב הנסיעה, שבסמוך אליו היא הוצבה כנתיב תחבורה ציבורית, ובלבד שהתקיימו כל אלה:
{{ח:תת|(1)}} המצלמה אינה מקליטה קול;
{{ח:תת|(2)}} המצלמה אינה שומרת צילומים באיכות המביאה לזיהוי הנוסעים ברכב המצולם או עוברי דרך אחרים (בתקנות אלה – איכות המביאה לזיהוי אדם), אלא לפרק הזמן המזערי הנדרש מבחינה טכנולוגית לשם זיהוי אוטומטי של מספר הרכב;
{{ח:תת|(3)}} המצלמה אינה מחוברת למאגר מידע, למעט מאגר הכולל את רשימת מספרי כלי רכב המורשים לנסוע בנתיבי תחבורה ציבורית.

{{ח:סעיף|5|הפעלת מצלמה ניידת|תיקון: תשפ״ג}}
{{ח:תת|(א)}} הוצב תמרור כמפורט {{ח:פנימי|סעיף 3|בתקנה 3}}, הוכן נוהל לפי {{ח:פנימי|סעיף 11|תקנה 11}}, ולעניין אחראי ברשות מקומית – גם התקבל אישור מליאת מועצת הרשות המקומית להפעלת סמכויות כאמור {{ח:פנימי|סעיף 2|בתקנה 2(א)}}, רשאי אחראי לאשר בכתב אף הפעלת מצלמה ניידת לשם תיעוד ביצוע עבירה בנתיבי תחבורה ציבורית שלצדם הוצבו שלטים כאמור.
{{ח:תת|(ב)}} לא תופעל מצלמה ניידת לשם תיעוד ביצוע עבירה אלא בהתאם לתנאים המנויים {{ח:פנימי|סעיף 2|בתקנות 2}} {{ח:פנימי|סעיף 4|ו־4}}, בשינויים אלה:
{{ח:תתת|(1)}} בכל מקום בתקנות האמורות, במקום ”תוצב“ ו”תמוקם“ יקראו ”תופעל“, וכל שינויי הצורה הדקדוקיים ייעשו לפי זה;
{{ח:תתת|(2)}} אישור האחראי, כאמור {{ח:פנימי|סעיף 2|בתקנה 2(ב)}} לא יינתן למיקום מסוים.

{{ח:סעיף|6|שמירת צילומים במצלמה והעברתם למאגר הצילומים|תיקון: תשפ״ג}}
{{ח:תת|(א)}} רשות אוכפת תעביר את הצילומים שצולמו לפי {{ח:פנימי|סעיף 4|תקנות 4}} {{ח:פנימי|סעיף 5|ו־5}} (בתקנות אלה – הצילומים) למאגר הצילומים בסמוך למועד צילומם, ובסמוך לאחר מכן תמחק מהמצלמה את הצילומים שהועברו.
{{ח:תת|(ב)}} על אף האמור בתקנת משנה (א), לגבי צילומים שצולמו לפי {{ח:פנימי|סעיף 5|תקנה 5}}, רשאית הרשות האוכפת לשמור את הצילומים שצולמו במהלך יום עבודה במצלמה הניידת, ובלבד שמיד בתום יום העבודה תעביר הרשות את אותם צילומים למאגר הצילומים ומיד לאחר מכן תמחק מהמצלמה הניידת את הצילומים שהועברו.
{{ח:תת|(ג)}} אם בשל תקלה לא הועברו צילומים למאגר הצילומים לפי תקנות משנה (א) או (ב), תשמור הרשות האוכפת את הצילומים שלא הועברו במצלמה למשך פרק זמן שאינו עולה על עשרים וארבע שעות ממועד הצילום.
{{ח:תת|(ד)}} מצלמה ניידת שבה שמורים צילומים כאמור בתקנות משנה (ב) ו־(ג) לא תושאר במהלך יום עבודה ברכב בלא השגחה נאותה, ובתום יום עבודה תועבר למשרדי הרשות האוכפת, לפי נוהל אבטחת המידע שהכין האחראי לפי {{ח:פנימי|סעיף 11|תקנה 11}}.

{{ח:סעיף|7|שמירת צילומים במאגר הצילומים, בחינתם והפקת הודעת תשלום קנס|תיקון: תשפ״ג}}
{{ח:תת|(א)}} רשות אוכפת תשמור את הצילומים במאגר צילומים במשך חמישה ימי עבודה לכל היותר ממועד העברתם כאמור {{ח:פנימי|סעיף 6|בתקנה 6(א)}} (בתקנה זו – זמן שמירת הצילומים במאגר), זולת אם ניתן צו שיפוטי פרטני המורה אחרת.
{{ח:תת|(ב)}} מאגר הצילומים לא יכלול כל מידע נוסף זולת הצילומים.
{{ח:תת|(ג)}} במשך זמן שמירת הצילומים במאגר, רשאי פקח של רשות אוכפת לצפות בצילומים שבמאגר הצילומים כדי לבחון אם אלה מעידים על ביצוע עבירות, ולתכלית זו בלבד.
{{ח:תת|(ד)}} רשות אוכפת תחזיק את מאגר הצילומים בנפרד מכל מאגר מידע אחר, והמידע הכלול בו או מקצת המידע, לא יועבר לכל מאגר מידע אחר ולא יוצלב עם כל מידע אחר, אלא כדי לוודא כי נסיעת רכב בנתיב תחבורה ציבורית שתועדה בצילום אכן מהווה עבירה, על סמך בדיקת מספר הרכב מול רשימת מספרי כלי הרכב המורשים לנסוע בנתיבי תחבורה ציבורית.
{{ח:תת|(ה)}} על אף האמור בתקנת משנה (ד), נוכח לדעת מפקח על סמך צפייה במאגר הצילומים לפי תקנת משנה (ג) כי נסיעת רכב בנתיב תחבורה ציבורית שתועדה בצילום אכן מהווה עבירה וכי הצילום כולל את הנתונים הנדרשים להוכחת ביצוע העבירה כאמור {{ח:חיצוני|פקודת התעבורה#סעיף 27א1|בסעיף 27א1(ד) לפקודה}}, רשאית הרשות האוכפת לבדוק על סמך אותם צילומים את הבעלות הרשומה של הרכב במאגר רשות הרישוי, כדי למסור לבעל הרכב הודעת תשלום קנס, וכן להעביר את הצילומים הדרושים למאגר מידע הכולל הודעות תשלום קנס.
{{ח:תת|(ו)}} צפה מפקח בצילום שבמאגר הצילומים וראה כי נסיעת רכב בנתיב תחבורה ציבורית שתועדה בצילום לא מהווה עבירה, או כי הצילום אינו כולל את הנתונים הנדרשים להוכחת ביצועה, תמחק הרשות האוכפת את הצילום בתוך יום מהמועד שראה כאמור.
{{ח:תת|(ז)}} על אף האמור בתקנת משנה (א), רשות אוכפת תשמור צילומים הכלולים במאגר הצילומים ואשר על בסיסם הופקה הודעת תשלום קנס כאמור בתקנת משנה (ה) במשך שנתיים ממועד תשלום הקנס בשל הודעת תשלום קנס שנמסרה לפי {{ח:חיצוני|פקודת התעבורה#סעיף 27א1|סעיף 27א1}} או {{ח:חיצוני|פקודת התעבורה#סעיף 61ח|סעיף 61ח לפקודה}}, לפי העניין {{ח:הערה|לפקודה}} או ממועד ביטול הודעת תשלום הקנס, אם בוטלה, ואם הוגש כתב אישום – במשך שנתיים מהמועד שבו פסק הדין הפך חלוט, לפי המאוחר מביניהם.

{{ח:סעיף|8|המצאת צילום בצירוף הודעת תשלום קנס}}
{{ח:ת}} הודעת תשלום קנס שהופקה על סמך צילום לפי תקנות אלה, תומצא לבעל הרכב בצירוף הצילום האמור, או באופן שיאפשר לבעל הרכב לצפות בצילום כאמור באופן מאובטח באמצעות האינטרנט.

{{ח:סעיף|9|אישור תקופתי|תיקון: תשפ״ג}}
{{ח:ת}} אחת לשנה ממועד תחילת הפעלת מצלמות לפי תקנות אלה, ולא יאוחר מיום 1 ביוני בכל שנה, יאשר אחראי בכתב את כל אלה:
{{ח:תת|(1)}} מצלמות נייחות, אם הוצבו, מופעלות לפי התנאים המנויים {{ח:פנימי|סעיף 4|בתקנה 4}} ומתקיימים בהן התנאים {{ח:פנימי|סעיף 2|שבתקנה 2(א)}};
{{ח:תת|(2)}} מצלמות ניידות, אם יש כאלה, מופעלות לפי התנאים המנויים {{ח:פנימי|סעיף 5|בתקנה 5}};
{{ח:תת|(3)}} תמרורים לפי {{ח:פנימי|סעיף 3|תקנה 3(א)}} ניצבים בסמוך לנתיב הנסיעה, לרבות לפני הכניסה לנתיב הנסיעה, לאורך כל תקופת הפעלת המצלמות;
{{ח:תת|(4)}} הצילומים נשמרים לפי {{ח:פנימי|סעיף 6|תקנות 6}} {{ח:פנימי|סעיף 7|ו־7}}.

{{ח:סעיף|10|סודיות}}
{{ח:ת}} מי שהגיע לידיו צילום שצולם לפי תקנות אלה, זולת בעל רכב שקיבל הודעת תשלום קנס לפי {{ח:פנימי|סעיף 8|תקנה 8}}, לא יעשה בו כל שימוש אלא לפי תקנות אלה, ולא יעבירו לאחר, אלא לפי כל דין המחייב מסירת מידע או על פי צו של בית משפט.

{{ח:סעיף|11|אבטחת מידע|תיקון: תשפ״ג}}
{{ח:תת|(א)}} אחראי, בהתייעצות עם רשם מאגרי המידע כהגדרתו {{ח:חיצוני|חוק הגנת הפרטיות#סעיף 7|בסעיף 7 לחוק הגנת הפרטיות, התשמ״א–1981}} (בתקנה זו – רשם מאגרי המידע), יכין נוהל אבטחת מידע שיבטיח כי שמירת הצילומים במצלמה, העברתם למאגר הצילומים של רשות אוכפת, שמירתם בו ומתן גישה אליהם – ייעשו כולם תוך הפעלת אמצעי אבטחת מידע נאותים כדי לצמצם ככל האפשר את הסיכון לשימוש לא מורשה בצילומים או במידע שמקורו בצילומים כאמור, שיבושו, חשיפתו או העתקתו בלא רשות כדין, ובכלל זה יתייחס הנוהל לסיכונים הכרוכים בהפעלת מצלמה ניידת, אם בכוונת הרשות להפעילה.
{{ח:תת|(ב)}} מורשי הגישה לצילומים השמורים במצלמה ולמאגר הצילומים יהיו מפקחים, היועץ המשפטי לרשות האוכפת, תובע כמשמעותו {{ח:פנימי|סעיף 12|בסעיף 12}} לחוק סדר הדין הפלילי [נוסח משולב], התשמ״ב–1982, הפועל מטעם הרשות האוכפת ולצורך מילוי תפקידו לפי {{ח:חיצוני|חוק הגנת הפרטיות#פרק ז|פרק ז׳ לחוק האמור}}, עובדי אגף מערכות המידע ברשות האוכפת ועובד הרשות האוכפת שהוסמך להציג צילומים לאדם שקיבל הודעת תשלום קנס על סמך אותם צילומים, והכול לצורך מילוי תפקידם בכל הנוגע לביצוע {{ח:חיצוני|פקודת התעבורה#סעיף 27א1|סעיפים 27א1}} {{ח:חיצוני|פקודת התעבורה#סעיף 61ח|ו־61ח לפקודה}} ותקנות אלה.
{{ח:תת|(ג)}} אחראי יערוך ויעדכן את רשימת מורשי הגישה לפי תקנת משנה (ב).
{{ח:תת|(ד)}} אחת לשנתיים לפחות, יערוך אחראי, באמצעות גורם בעל הכשרה מתאימה, ביקורת בנושא אבטחת המידע, כדי לוודא את עמידת הפעלת המצלמות ושמירת הצילומים בנוהל אבטחת המידע.
{{ח:תת|(ה)}} אחראי יוודא תיעוד אירועים המעלים חשש לפגיעה בשלמות המידע השמור במצלמה או במאגר הצילומים, לשימוש בו בלא הרשאה או לחריגה מהרשאה (להלן – אירועי אבטחה); התיעוד האמור יבוסס ככל האפשר על רישום אוטומטי; אירע אירוע אבטחה שנעשה בו שימוש בחלק מהותי מן המידע שבמצלמה או במאגר הצילומים בלא הרשאה או בחריגה מהרשאה או שנעשתה פגיעה בשלמות המידע לגבי חלק מהותי כאמור – יודיע על כך האחראי לרשם מאגרי המידע באופן מיידי, ורשאי הרשם להורות לאחראי להודיע על כך לאדם שעלול להיפגע מן האירוע.
{{ח:תת|(ו)}} אין בהוראות תקנה זו כדי לגרוע מחובת אבטחת מידע לפי כל דין.

{{ח:חתימות|כ״ד באלול התשע״ו (27 בספטמבר 2016)}}
* '''איילת שקד'''
שרת המשפטים
{{ח:סוגר}}
{{ח:סוף}}
[[קטגוריה:בוט חוקים]]